Bakica policiji predala četiri ručne bombe i TNT eksploziv

Bakica je policiji u četvrtak predala četiri ručne bombe, 200 grama TNT eksploziva i 100 grama baruta.

Kako je u petak otkrila policija, 73-godišnjakinja iz Bjelovara je prilikom čišćenja podruma pronašla i policiji dragovoljno predala eksplozivna sredstva.

“Budući da je to dragovoljno predala, protiv nje se neće pokretati nikakav postupak.

Apeliramo na sve građane koji čuvaju ili skrivaju ilegalno oružje ili eksplozivna sredstva da pozivom na broj 192 učine prvi korak prema dragovoljnoj predaji bez sankcija”, ističu u policiji.

Objava Bakica policiji predala četiri ručne bombe i TNT eksploziv pojavila se prvi puta na Danica.hr.