Bakica (81) neoprezno uletjela u zavoj pa se zabila u crkvenu kuću

Vremešna vozačica (81) ozlijeđena je nakon što se automobilom zbog neoprezne vožnje zabila u kuću, izvijestila je Policijska uprava.

Nesreća se dogodila još u četvrtak nešto prije 15 sati u Ulici kneza Branimira u Pakracu u zavoju.

“Vozačica (81) koja je upravljala osobnim automobilom marke renault daruvarskih registarskih oznaka izgubila je nadzor nad vozilom te prednjim dijelom udarila u kuću u vlasništvu crkve.

U prometnoj nesreći 81-godišnjakinja je lakše ozlijeđena i protiv nje slijedi prekršajni nalog zbog počinjenog prekršaja iz Zakona o sigurnosti prometa na cestama”, izvijestila je jučer požeška Policijska uprava.

Objava Bakica (81) neoprezno uletjela u zavoj pa se zabila u crkvenu kuću pojavila se prvi puta na Danica.hr.