Bakica iz Podravine udvaraču s Facebooka uplatila tisuće eura

Policija bilježi još jednu romantičnu prijevaru u Podravini.

Na udvarača s Facebooka nasjela je 73-godišnja žena koja se toliko zaljubila da mu je uplatila tisuće eura na račune u inozemstvu.

U koprivničkoj Policijskoj upravi u srijedu kažu kako su primili kaznenu prijavu 73-godišnjakinje zbog sumnje da je na njenu štetu počinjeno kazneno djelo prijevare.

“Žena je putem društvene mreže stupila u kontakt s nepoznatom osobom koja je s ciljem da sebi ili drugome pribavi protupravnu imovinsku korist lažnim prikazivanjem i dovođenjem u zabludu zadobila njeno povjerenje.

Ta je osoba ženi obećala romantičnu vezu te ju navela da joj na razne inozemne račune uplati više tisuća eura. Policijski službenici nastavljaju kriminalističko istraživanje”, rekli su u policiji jutros.

Objava Bakica iz Podravine udvaraču s Facebooka uplatila tisuće eura pojavila se prvi puta na Danica.hr.