Bakica (75) remetila javni red i mir. Odmah je strpali u zatvor na 15 dana

Umirovljenica (75) je odmah strpana u zatvor na 15 dana jer je remetila javni red i mir u Bjelovaru.

Policija u ponedjeljak otkriva kako se sve dogodilo još u petak, 3. siječnja, oko podneva u Franjevačkoj ulici, na raskrižju s Ulicom Antuna Mihanovića.

“Žena je bez povoda, ničim izazvana, vikala i galamila na prolaznike, vrijeđala ih pogrdnim riječima te pljuvala na njih. Dolaskom policijskih službenika niti nakon upozorenja nije prestajala s činjenjem prekršaja, zbog čega je uhićena i privedena u službene prostorije policije.

Budući da je utvrđeno da od kolovoza lani godine neprijavljeno boravi na području Bjelovara u iznajmljenom stanu, čime je počinila prekršaj iz Zakona o prebivalištu građana, uručen joj je i obavezni prekršajni nalog.

Zbog počinjenog prekršaja iz Zakona o prekršajima protiv javnog reda i mira protiv 75-godišnjakinje slijedi optužni prijedlog uz koji je dovedena na prekršajni odjel Općinskog suda u Bjelovaru.

Nakon saslušanja, rješenjem suda joj je određeno zadržavanje u trajanju od 15 dana te je predana u zatvor u Bjelovaru”, ističu u bjelovarskoj policiji jutros.

Objava Bakica (75) remetila javni red i mir. Odmah je strpali u zatvor na 15 dana pojavila se prvi puta na Danica.hr.