Ratoborna bakica (71) mladu susjedu (25) istukla metlom. Morat će na sud

Ratoborna umirovljenica (71) zaradila je prijavu i morat će na sud jer je mladu susjedu (25) napala i udarala metlom.

Kako danas javlja policija, sve se dogodilo u ponedjeljak oko 11 sati u Đurđevačkoj ulici u Bjelovaru.

“U dvorište obiteljske kuće 71-godišnjakinje ušla su tri psa vlasništvo 30-godišnjaka. Nakon što je žena istjerala pse iz dvorišta, došla je do ulaza u dvorište vlasnika pasa gdje je vikala i galamila na 26-godišnjakinju, a koju je potom udarila metlom u tijelo.

Vlasniku pasa naplaćena je novčana kazna zbog počinjenog prekršaja, odnosno držanja životinja bez nadzora. Protiv 71-godišnjakinje slijedi optužni prijedlog nadležnom prekršajnom sudu zbog remećenja javnog reda i mira”, otkrila je u utorak bjelovarska policija.

Objava Ratoborna bakica (71) mladu susjedu (25) istukla metlom. Morat će na sud pojavila se prvi puta na Danica.hr.