Pijana bakica (77) sjela na bicikl i s teškim ozljedama završila u bolnici

Bakica (77) teško je ozlijeđena nakon što se prilično pijana biciklom zaputila ulicom u subotu oko 17.30 sati.

Nesreća se dogodila na Trgu Stjepana Radića u Virju kod Đurđevca. Kako navodi policija, 77-godišnja umirovljenica upravljala je biciklom pod utjecajem alkohola od 1,13 promila.

“Usljed nepropisnog kretanja udarila je u rubni kamen te pala na kolnik. Vozačica je zadobila teške ozljede i protiv nje će biti pokrenut prekršajni postupak”, otkrivaju u nedjelju u koprivničkoj policiji.

Nije poznato gdje se bakica uspjela tako napiti. No, želimo joj brzo ozdravljenje.

Objava Pijana bakica (77) sjela na bicikl i s teškim ozljedama završila u bolnici pojavila se prvi puta na Danica.hr.